Centar „Liče Faraguna“ Labin

Šćiri 3

Labin 52220

KLASA: 112-02/24-01/01

URBROJ: 2163-4-8-24-12

Labin, 21. kolovoza 2024. godine

U sklopu projekta **„Ravnomjerna socijalna i obrazovna inkluzija učenika s teškoćama u razvoju IV (RAST IV)“** koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII.““ temeljem poziva Europskog socijalnog fonda plus (ESF+) u sklopu Operativnog programa Učinkoviti ljudski potencijali 2021.-2027., a sukladno Pravilniku o pomoćnicima u nastavi i stručnim komunikacijskim posrednicima (NN 85/2024.), Zakonu o osobnoj asistenciji (NN 71/2023.) i važećim aktima Škole raspisuje se

**JAVNI POZIV**

**za obavljanje poslova pomoćnika u nastavi za učenike s teškoćama u razvoju**

Radno mjesto: POMOĆNIK/CA U NASTAVI

Broj traženih osoba: **5**

* Mjesto rada: Labin

|  |  |  |  |  |
| --- | --- | --- | --- | --- |
| R.br. | Naziv škole i sjedište | Razred 2024/2025. | Traži se uključivanje: | Broj sati tjedno  |
| 1 | Centar "Liče Faraguna" Labin, Šćiri 3, 52220 Labin | 1.OOS | jednog pomoćnika u nastavi za jednog učenika | 28 |
| 2 | Centar "Liče Faraguna" Labin, Šćiri 3, 52220 Labin | 2.OOS | jednog pomoćnika u nastavi za jednog učenika | 28 |
| 3 | Centar "Liče Faraguna" Labin, Šćiri 3, 52220 Labin | 3.OOS | jednog pomoćnika u nastavi za jednog učenika | 27 |
| 4. | Centar "Liče Faraguna" Labin, Šćiri 3, 52220 Labin | 4.OOS | jednog pomoćnika u nastavi za dva učenika | 30 |
| 5. | Centar "Liče Faraguna" Labin, Šćiri 3, 52220 Labin | 5.OOS | jednog pomoćnika u nastavi za jednog učenika | 29 |

* Vrsta ugovora: ugovor o radu na određeno vrijeme, do kraja školske godine 2024/2025.

**UVJETI:**

* Pomoćnik u nastavi mora biti punoljetna zdravstveno sposobna osoba
* Pomoćnik u nastavi mora imati najmanje razinu obrazovanja 4.2 HKO-a (minimalno četverogodišnje srednjoškolsko obrazovanje).
* Pomoćnik u nastavi mora imati završen program obrazovanja odraslih (osposobljavanja) za pomoćnika u nastavi. Iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi ako je do dana stupanja na snagu Zakona o osobnoj asistenciji završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom. Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
* Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
* Pomoćnik u nastavi ne smije biti osoba protiv koje se vodi kazneni postupak ili je pravomoćno osuđena za neko od kaznenih djela
* Zadovoljavanje posebnih uvjeta propisanih člankom 105. Zakona o odgoju i obrazovanju u osnovnoj i srednjoj školi (”Narodne novine” broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23).

**OPIS POSLOVA:**

Cilj potpore pomoćnika u nastavi i stručnoga komunikacijskog posrednika je izjednačavanje mogućnosti učenika u svrhu osiguravanja njemu primjerenog odgoja i obrazovanja s tendencijom osamostaljivanja i sudjelovanja učenika u školskoj sredini.

Poslovi **pomoćnika u nastavi** su potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s učiteljima/nastavnicima i stručnim suradnicima te vršnjacima učenika u razredu, poslovi prema zaduženju ravnatelja ustanove nakon završetka nastavne godine i drugi poslovi sukladno Pravilniku o pomoćnicima u nastavi i stručnim komunikacijskim posrednicima (NN 85/2024.).

S kandidatom/kandidatkinjom izabranom za pomoćnika u nastavi za učenike s teškoćama u razvoju sklopit će se pisani ugovor o radu do kraja školske godine, a kojim će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, adresu stanovanja, broj telefona i mobitela), te sve tražene priloge.

Uz vlastoručno potpisanu prijavu kandidat/kandidatkinja dužan/na je priložiti sljedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku osobne iskaznice ili domovnice),
* životopis,
* rodni list,
* uvjerenje o nekažnjavanju ne starije od 6 mjeseci,
* elektronički ispis radne knjižice,
* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati do dana stupanja na snagu Zakona o osobnoj asistenciji.

Osobe koje ostvaruju pravo prednosti pri zapošljavanju dužne su uz prijavu na javni poziv priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti i dokaz da su nezaposlene.

Osobe koja se pozivaju na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/2, 156/23), članku 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20) ili članka 48. Zakona o civilnim stradalnicima iz Domovinskog rata („Narodne novine“ broj 84/21) dužne su se u prijavi na javni poziv pozvati na to pravo i uz prijavu na javni poziv, pored navedenih isprava, odnosno priloga, priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji dužna je u prijavi na javni poziv pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>.

Osoba koja se poziva na pravo prednosti pri zapošljavanju, sukladno čl. 48.f Zakona o zaštiti vojnih i civilnih invalida rata uz prijavu na oglas dužna je, pored navedenih isprava odnosno priloga priložiti i sve potrebne dokaze koji su dostupni na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>.

Prijavom na Javni poziv smatra se da je kandidat dao privolu za obradu svih podataka iz priložene dokumentacije, a koja će se obrađivati u svrhu provođenja selekcijskog postupka sukladno Zakonu o provedbi Opće uredbe o zaštiti podataka („Narodne novine“ broj 42/18 i Uredba (EU) 2016/679).

Isprave se prilažu u neovjerenoj preslici, a prije sklapanja pisanog ugovora kandidat/kandidatkinja će priložiti izvornik.

Rok za podnošenje prijava na javni natječaj je zaključno s **29. kolovoza 2024. godine.**

Pisane prijave s dokazima o ispunjavanju uvjeta iz Javnog poziva podnose se ***isključivo preporučenom poštanskom pošiljkom ili predaju osobnom dostavom na adresu školske ustanove:***

***Centar „Liče Faraguna“ Labin, Šćiri 3, Labin 52220, s naznakom*** ***„Za javni poziv za obavljanje poslova pomoćnika u nastavi za učenike s teškoćama u razvoju***“.

Potpunom prijavom smatra se ona koja sadrži sve podatke i priloge navedene u javnom natječaju te koja je vlastoručno potpisana.

Nepravodobne i nepotpune prijave neće biti razmatrane.

Kandidati koji su već završili program edukacije za poslove PUN/SKP trebaju dostaviti potvrdu kojom to dokazuju. Od 1. srpnja 2024. godine, Ministarstvo znanosti i obrazovanja više ne priznaje edukaciju od 20 sati za pomoćnike u nastavi. Sukladno uputama Ministarstva pomoćnik u nastavi mora imati završen program obrazovanja odraslih, iznimno edukaciju od 20 sati ako je završena do dana stupanja na snagu Zakona o osobnoj asistenciji. Program osposobljavanja će se održati ukoliko bude postojala potreba i interes.

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Rezultati Javnog poziva bit će objavljeni na web stranici školske ustanove, te se time smatra da su svi kandidati obaviješteni na isti način i u istom roku.

Radni odnos sa školom će se zasnivati nakon provedenog selekcijskog postupka koje provodi odabrana škola.

 Ravnateljica Centra:

 Martina Herceg, prof. rehabilitator